INŽENJERSKA KOMORA CRNE GORE
Broj: 01-1004/3
Datum: 17.03.2022. god.
NACRT

Na osnovu člana 148 Zakona o planiranju prostora i izgradnji objekata („Službeni list Crne Gore“, br. 022/18 i 076/21), i člana 19 stav 1 tačka 24, člana 28 stav 1 tačka 14 i čl. 58, 59 i 60 Statuta Inženjerske komore Crne Gore ("Službeni list Crne Gore", br. 022/18,76/21), Skupština Inženjerske komore Crne Gore je, na ___ sjednici održanoj ________. godine, donijela
PRAVILNIK
O DISCIPLINSKOM POSTUPKU

I UVODNE NAPOMENE
Član 1

Ovim Pravilnikom utvrđuje se način vođenja disciplinskog postupka i izricanje mjera protiv članova Komore za kršenje: zakonskih propisa, Statuta Komore, Etičkog kodeksa i drugih akata Komore.

II DISCIPLINSKI ORGANI
Član 2

Disciplinski sud Komore čine: Predsjednik suda i dva člana.
Predsjednika i članove suda kao i Disciplinskog tužioca u disciplinskom postupku bira Skupština Komore, na prijedlog Upravnog odbora Komore, na period od četiri godine.
Disciplinski tužilac Komore je inženjer - član Komore koji poslove disciplinskog tužioca obavlja u skladu sa ovim Pravilnikom.
Ukoliko postoje okolnosti koje izazivaju sumnju u nepristrasnost lica u organima koji vode disciplinski postupak, Upravni odbor donosi Odluku o izuzeću lica.

                 II USLOVI ODGOVORNOSTI I DISCIPLINSKE MJERE
Član 3

Za lakše i teže povrede Etičkog kodeksa, dužnosti i ugleda člana Komore, sadržane u čl.59. i 60. Statuta Inženjerske komore Crne Gore, inženjer odgovara po odredbama ovog Pravilnika pred Disciplinskim sudom Komore.
Član 4
Protiv inženjera kojem je članstvo u Komori u mirovanju, mogu se izreći disciplinske mjere ako je disciplinski postupak pokrenut prije nego što je doneseno rješenje o mirovanju.

III POKRETANJE DISCIPLINSKOG POSTUPKA
Član 5

Inicijativu za pokretanje disciplinskog postupka može dati svako lice koje smatra da za to postoje uslovi.
Član 6

Disciplinski postupak pokreće Disciplinski tužilac Komore na zahtjev stranke ili po službenoj dužnosti.  
Zahtjev za pokretanje disciplinskog postupka pred Disciplinskim sudom Komore pokreće se najdalje 30 dana od dana dostavljanja disciplinske prijave.
Kada Disciplinski tužilac Komore utvrdi da postoji potreba za dodatnim obrazloženjem prijave, poziva podnosioca prijave da prijavu dodatno obrazloži ili se izjasni po pojedinim djelovima prijave u roku koji ne može biti duži od 8 dana. U pozivu Disciplinski tužilac upozorava podnosioca prijave da, ako se ne odazove u naznačenom roku, disciplinska prijava će biti odijena.

IV POSTUPAK PRED DISCIPLINSKIM SUDOM
Član 7

    Disciplinski sud Komore može da zatraži pisano izjašnjenje od lica protiv kojeg je podnijet Zahtjev ( u daljem tekstu: Disciplinski optuženi),najkasnije u roku od tri dana
Disciplinski optuženi ima pravo da se u roku od 8 dana izjasni na navode iz Zahtjeva, pisanim putem. 
Ukoliko Disciplinski optuženi se ne izjasni u ostavljenom roku, disciplinski postupak se nastavlja.

Ukoliko Disciplinski sud Komore utvrdi da djelo, koje je predmet disciplinske optužbe, nije povreda propisana članovima 59 i 60 Statuta Komore, ili da postoje okolnosti koje isključuju disciplinsku odgovornost ili da nema dovoljno dokaza, obustavlja postupak Rješenjem. 
Protiv takvog rješenja Disciplinski tužilac u disciplinskom postupku može izjaviti žalbu Upravnom odboru Komore.

Član 8

Po prijemu pisanog odgovora od Disciplinski optuženog, odnosno isteka roka koji mu je ostavljen za izjašnajvanje, Disciplinksi Sud je dužan da u narednih 30 dana zakaže disciplinsku raspravu i odredi vrijeme i mjesto održavanja rasprave. 
Poziv za javnu raspravu Predsjednik Disciplinskog suda dostavlja: Disciplinskom tužiocu, Disciplinski optuženom i/ili njegovom braniocu. 
U pozivu za raspravu Disciplinski optuženom se dostavlja disciplinska prijava uz naznaku da može angažovati branioca.
Disciplinksi optuženi može angažovati branioca i može o tome obavijstiti obavijesti Disciplinski sud, a možei i na samoj raspravi donijeti pisano punomoćje za zastupanje ili dati usmeno na zapisnik. 
Član 9
Na početku rasprave Predsjednik Disciplinksog suda konstatuje da li su prisutna sva pozvana lica
U slučaju izostanka uredno pozvanog Disciplinski optuženog ili njegovog branioca, rasprava će se održati, ukoliko svoj izostanak nijesu opravdali, ili ukoliko razlozi koji su navedeni za izostanak nijesu potkrijepljeni dokazima kojima se utvrdjuje opravdanost izostanka.
Rasprava pred Disciplinskim Sudom počinje čitanjem Zahtjeva za pokretanje disciplinskog postupka, nakon čega se poziva Disciplinski optuženi da se izjasni o Zahtjevu i povredi službene dužnosti koja mu se stavlja na teret.
Dok Disciplinski optuženi daje izjavu, svjedoci ne mogu prisustvovati raspravi
Svjedoci svoje izjave iznose pojedinačno. Svjedok koji nije saslušan ne može prisustvovati saslušanju drugih svjedoka. 
Poslije svedoka saslušavaju se vještaci i druga lica ukoliko su pozvani, te se čitaju spisi, pisane isprave i izjave svedoka, a mogu se vršiti i druge neophodne radnje.
Na kraju rasprave pozivaju se Disciplinski Tužilac, Disciplinski optuženi i njegov branilac da iznesu završnu riječ.
Član 10
 
Tokom čitave rasprave pred Disciplinksim sudom vodi se zapisnik.
Raspravom rukovodi Predsjednik Suda,koji daje i oduzima riječ,postavlja pitanja i traži objašnjenja.
Pitanja mogu postavljati i tražiti objašnjenja i ostali članovi Disciplinskog suda
Član 11
Ukoliko je to opravdano, rasprava se može prekinuti i nastaviti prvi naredni radni dan. 
Član 12 

Nakon provedenih dokaza i iznesenih završnih riječi, Predsjednik Disciplinskog suda, omogućava Disciplinski optuženom da se izjasni o rezultatima ispitnog postupka prije donošenja rješenja, poštujući načelo prava stranke na izjašnjavanje, zaključuje javnu raspravu, i Disciplinksi sud se povlači na vijećanje i glasanje, i odnosi Odluku.
O vijećanju i glasanju se sastavlja poseban zapisnik.

Član 13 

Disciplinski sud, odlučujući o utvrdjivanju disciplinske odgovornosti može donijeti:
-	Odluku o utvrdjivanju povrede službene dužnosti i izreći odgovarajuću disciplinsku mjeru ukoliko na osnovu rezultata postupka utvrdi da je Disciplinski optuženi kriv;
-	Odluku o obustavljaju disciplinskog postupka,ukoliko utvrdi da Disciplinski optuženi nije počinio povredu službene dužnosti koja mu se stavlja na teret, ili postoje drugi propisani razlozi zbog kojih se ne može voditi disciplinski postupak.
Odluke Disciplinskog suda  donose se u formi Rješenja, koje sadrži: Uvod, izreku,obrazloženje i pravnu pouku.
Disciplinski sud je dužan da rješenje dostavi Disciplinskom tužiocu i Disciplinski optuženom u roku od 8 dana od donošenja odluke. 
Protiv Rješenja Disciplinskog suda može se podnijeti Prigovor Upravnom odboru Komore., u roku od 8 dana od prijema rješenja
Član 14
Pri odmjeravanju disciplinske mjere inženjera Disciplinski sud Komore uzima u obzir sve okolnosti od kojih zavisi vrsta i visina kazne, štetne posljedice koje su nastale i da li je prema njemu ranije izricana disciplinska mjera.

V DRUGOSTEPENI DISCIPLINSKI POSTUPAK
Član 15

O Prigovoru protiv odluke Disciplinskog suda odlučuje Upravni odbor.
Predsjednik Disciplinskog suda je dužan, da odmah po prijemu prigovora, bez odlaganja dostavi Upravnom odboru spise disciplinskog predmeta.
Upravni odbor razmatra prigovor, cijeneći naročito: 
-	da li je u prvostepenom postupku pravilno utvrdjeno činjenično stanje;
-	da li je izrečena odgovarajuća disciplinska mjera 
-	da li su pravilno primjenjeni odgovarajući propisi
Ukoliko cijeni potrebnim, Upravni odbor može odlučiti sa ponovo sasluša Disciplinskog optuženog ili Disciplinskog tužioca ili nekog od svjedoka ili vještaka, ili neposredno izvede neki drugi dokaz, tada zakazuje javnu raspravu.
Na javnu raspravu se primjenju pravila propisana ovim pravilnikom.

Upravni odbor može donijeti Odluku kojom:
-	Prigovor odbijakao neblagovremen jer nije podnijet u propisanom roku, ili je podnijet od strane neovlašćenog lica
-	Prigovor odbija kao neosnovan i potvrdjuje prvostepenu odluku Disciplinskog suda,ako utvrdi da ne postoje razlozi zbog kojih se provstepena odluka pobija prigovorom
-	Prigovor usvaja i preinačuje provostepenu odluku, ako utvrdi da u prvostepenom postupku nije pravnilno utvrdjeno činjenično stanje, ili nije izrečena odgovarajuća mjera ili nijesu pravilno primjenjeni odgovarajući propisi
-	Prigovor usvaja, poništava prvostepenu odluku Disciplinsog suda i vraća mu predmet na ponovno odlučivanje i to samo:
1.	Ako je u disciplinskom postupku odluičivao član Disciplinskog suda koji je morao biti izuzet
2.	Ako se postupak vodio u odsustvu Disciplinskog tužioca ili Disciplinski optuženog ili njegovog branioca, a nije postojao osnov za vodjenje postupka u odsustvu.

Odluka Upravnog odbora je konačna i protiv nje se može pokrenuti upravni spor pred nadležnim sudom u roku od 30 dana od dana prijema odluke. 
Član 16
Disciplinske rasprave održavaju se u prostorijama Komore.

Član 17
Disciplinski sud Komore može odlučiti da se pravosnažna odluka, donesena u postupku protiv člana Komore, objavi u zvaničnim glasilima Komore.
Nakon pravosnažne oslobađajuće odluke po disciplinskoj prijavi, član Komore, protiv kojeg se vodio disciplinski postupak, ima pravo da traži da se odluka, kojom je oslobođen, objavi u zvaničnim glasilima Komore

V ZASTARIJEVANJE
Član 18
Postupak za utvrdjivanje disciplinske odgovornosti mora se okončati u roku od 3 mjeseca od dana podnošenja disciplinske prijave, a ako se radi o povredi koja sadrži obelježje krivičnog dijela u roku od 6 mjeseci.

Zastarjelost izvršenja disciplinske mjere nastupa kada protekne 6 mjeseci od dana pravosnažnosti odluke kojom je disciplinska mjera izrečena. 
Zastarjelost iz prethodnog stava prekida se svakom mjerom nadležnog organa usmjerenom na izvršenje disciplinske mjere, te svakim prekidom zastarjelost počinje teći iznova. 
Zastarjelost izvršenja disciplinski izrečene mjere u svakom slučaju nastupa kada protekne jedna godina od pravosnažnosti odluke kojom je disciplinska mjera izrečena.        
PRELAZNE I ZAVRŠNE ODDREDBE
Član 19
Stupanjem na snagu ovog Pravilnika prestaje da važi Pravilnik o dispciplinskom postupku “Službeni list Crne Gore”, broj 005/19

Član 20
Ovaj Pravilnik stupa na snagu osmog dana od dana objavljivanja u "Službenom listu Crne Gore"

Broj: 
Datum: 
Inženjerska komora Crne Gore
Predsjednik skupštine IKCG